Suid Afrikaanse Nuus Thread - Page 109 - Stormfront
Page 109 of 226 « First < 9 59 95 96 97 98 99 100 101 102 103 104 105 106 107 108 109 110 111 112 113 114 115 116 117 118 119 120 121 122 123 159 209 > Last »
10-05-2006, 05:24 AM #1081
Geen borg vir 7 wat glo roof, 4 van polisie skiet
Sewe van die 18 verdagtes in die Jeppestown-skietery in die Johannesburgse middestad in Junie is gister borgtog in die Roodepoortse streekhof geweier.
Slegs dié sewe mans het aansoek om borgtog gedoen. Landdros Delise Smith het gesê die bestaan van buitengewone omstandighede waarvolgens die sewe borgtog sou kon kry, is nie bewys nie.
Agttien verdagtes word aangekla weens gewapende roof nadat hulle die Pick ’n Pay by die Honeydew Junction-sentrum in Honeydew glo op 25 Junie beroof het.
Lede van die polisie het een van die vermeende rowers op die toneel gearresteer. Dié man het die polisie na ’n huis in Jeppestown gelei waar hy die ander vermeende rowers, wat gevlug het, sou ontmoet. Nadat ’n vertrek in die huis waar die verdagtes geskuil het, omsingel is, het ’n skietery met die polisie uitgebreek.
Agt vermeende rowers en vier Wes-Randse polisielede, inspe. Frikkie van Heerden (32) en Victor Mathye (49), sers. Gert Schoeman en konst. Francois Seaward (31) is in die skietery dood. Sestien van die 18 verdagtes word ook van moord aangekla.
Gisteroggend het sowat 11 gewapende polisielede hof K beman in afwagting van die aankoms van die borgtogaansoekers.
Twee van die verdagtes was op krukke, terwyl nog een erg mank geloop het toe hulle die hof kort ná 11:00 binnekom.
Hulle is almal in die skietery gewond.
Een van die mans beweer hy is deur die rowers gekaap en na die huis, wat glo ’n sangoma se huurhuis was, in Jeppestown geneem – en was dus nie deel van die skietery nie.
Nog een het aangevoer dat hy in die huis langsaan gearresteer is. Hierdie bewerings is deur die hof verwerp en die staat voer aan dat al die mans in die een huis gearresteer is en met die rooftog verbind word.
“Die aansoekers kon nie bewys dat die staat se saak swak is nie. Die mans se persoonlike omstandighede is oorweeg en daar is besluit om nie borgtog toe te staan nie,” het Smith gesê.
10-05-2006, 05:27 AM #1082
Kenners teruggelok na polisie
Kenners op die gebied van onder meer justisie en polisiëring wat afgetree of ’n heenkome in die private sektor gaan soek het, gaan terug na staatsdepartemente gebring word om die regering se kapasiteit te help uitbrei.
Dié is net een van verskeie planne wat gister tydens ’n vergadering tussen die regering en top-sakelui aangekondig is om nuwe lewe in die stryd teen misdaad te blaas.
Ministers en sakeleiers het gister in Pretoria vergader om oplossings vir die land se misdaadprobleem te help soek. Dié vergadering volg op ’n vergadering tussen pres. Thabo Mbeki en sakelui in Augustus, waar verteenwoordigers van groot sakeondernemings onderneem het om meer betrokke te raak by die misdaadstryd.
Nog een van die ingrypingsplanne waarop gister besluit is, is ’n algehele hersiening van die die strafregstelsel.
Tydens hierdie oorsig sal gekyk word na waar verbeterings in die stelsel op kort, middel- en lang termyn aangebring kan word. Senior sakelui en regeringsamptenare sal voltyds hieraan saamwerk.
Mnr. Michael Spicer, uitvoerende hoof van Business Leadership, het gesê die min aantal sake wat in howe eindig en die hoë getal verhoorafwagtende gevangenes is van die kwessies wat sakelui én die regering bekommer.
Volgens hom is die regering en sakelui se rolle in die projek egter duidelik uitgestippel en vul die groepe mekaar aan.
Sakelui wat onder meer groot ondernemings bestuur, kan waardevolle insette lewer om die regering te help om misdaad te verminder, het Spicer gesê.
Mnr. Charles Nqakula, minister van veiligheid en sekuriteit, het die uitgebreide inisiatiewe verwelkom. “Wat ons as regeringslui besef, is dat ons nie ’n monopolie op kennis het nie. Ons bied spasie aan mense wat aanbied om te help,” het hy gesê.
Nqakula het ook gesê die behoud van spesialiskennis is een van die grootste probleme wat hulle in die gesig staar. Deur byvoorbeeld polisielede, landdroste, regters en ander mense in die strafregveld, wat afgetree het of die regeringsektor verlaat het, se kennis weer daar aan te wend, word die regering se kapasiteit uitgebrei.
’n Leierskapsforum is ook gister tydens die vergadering gevestig. Dié forum sal twee keer per maand vergader en kwartaalliks oor die vordering van die ingrypingsplanne rapporteer. “Daar is nie kitsoplossings in dié komplekse gebied nie, maar daar word geglo dat dié en ander inisiatiewe ’n beduidende verskil in misdaadvlakke sal maak,” het Spicer gesê.
Meer gedetailleerde beplanning oor die besluite sal tydens verdere vergaderings gedoen word.
10-05-2006, 05:36 AM #1083
OOS-KAAP: Jong sportster sterf
GRAAFF-REINET. – Inwoners van dié dorp is geskok oor die tragiese en raaiselagtige dood van ’n 12-jarige sportster van die Laer Volkskool.
Juandré Smit is Maandagmiddag dood terwyl hy en sewejarige boetie, Elandré, in hul agterplaas met ’n bal gespeel het aan die einde van die eerste dag van die nuwe skoolkwartaal.
Die omstandighede rondom Juandré se dood is nog ’n raaisel vir sy familie. Hy het glo die bal langs die swembadpomp gaan haal toe hy volgens sy erg geskokte boetie neergeval het.
Die vermoede bestaan dat hy óf geval en in ’n plas water langs die swembad verdrink het óf doodgeskok is. ’n Lykskouing word vandag gehou.
Me. Andrea Strauss, ’n vriendin van die Smits, het gesê Juandré se pa, mnr. Bennie Smit, het op sy bewustelose seun afgekom en met hom na ’n plaaslike dokter, wat twee huise van hom af woon, gejaag. Die dokter en sy verpleegstervrou het noodhulp op hom toegepas totdat paramedici by die huis opgedaag het.
“Die hele gemeenskap is diep geskok oor Juandrétjie se dood, aangesien amper al die dorpenaars hom geken het en lief vir hom was,” het Strauss gesê.
Mnr. Pierre de Villiers, hoof van die Laer Volkskool, het gesê hy moes die skool van sowat 375 leerlinge in die saal byeenroep om die nuus bekend te maak. ’n Leraar het hierna met die kinders gesels en ook berading aan Juandré se gr. 6-klasmaats gegee.
“Dit is ’n baie moeilike situasie, aangesien ons kinders baie na aan mekaar is. Juandré was ’n vriendelike, skrander seun wat ’n ware uitblinker op die sportveld was,” het De Villiers gesê.
Hy was Juandré se rugby- en krieketafrigter vir die o.13 A-span. Juandré het aan die Karoo-proewe in rugby en swem deelgeneem en ook vanjaar rugby in die OP-ontwikkelingspan gespeel.
De Villiers het die Smit-gesin as ’n “oulike gesin” beskryf en gesê die skool doen alles wat hulle kan om die familie by te staan.
Strauss het gesê mnr. Smit en sy vrou, Leandra, is erg getraumatiseer oor hul seun se dood en is nie in ’n toestand om met die media te praat nie. Juandré laat ook ’n negejarige suster, Migné, agter.
Juandré se begrafnis vind môre om 11:00 uit die Groot NG kerk op die dorp plaas. Verversings sal hierna in die Laer Volkskool se saal bedien word.
10-05-2006, 05:43 AM #1084
Al word hoe ’n dik suikerlagie om die bitter kern van verdoemende statistieke gesit, bly daai kern maar erg bitter.
So ook met Suid-Afrika se “rooskleurige” misdaadsyfers.
Presies hoe rooskleurig? Die moordsyfer in Suid-Afrika is 18 545 (die Mediese Navorsingsraad se syfer is soos taks hoër), teenoor dié in Nederland van minder as 200. Selfs Noord-Kaap met ’n bevolking van minder as ’n miljoen, staan op 374 – nie besonder ver van dubbel dié van Nederland nie.
Die minister sê die meeste slaggoffers in Suid-Afrika ken hul aanvallers, wat dui op maatskaplik-ekonomiese omstandighede. Selfs al is net 15 persent van die vermoordes deur onbekendes vermoor, is dit steeds sowat 3 000 mense wat deur onbekendes vermoor word.
Ook in Nederland word die meeste mense oor naweke vermoor, wat ook op maatskaplik-eknomiese gegewes dui, maar selfs al word net die helfte deur onbekendes vermoor, is dit steeds net sowat ‘n 100. Maal hierdie 100 met vier om min of meer vergelykbare bevolkingsgetalle te kry, dan bly ons pro rata moordsyfer deur onbekendes steeds ongeveer 8 keer hoër.
G’n wonder nie toe Suid-Afrika die logika van ’n Zimbabwiese ministerie vir seevissery en hawens bevraagteken, die Zimbabwiërs terugkap met:
“Maar wie is julle om te praat? Julle het dan weer ’n minister van veiligheid en sekuriteit, en dis nog meer van ’n verbeeldingsvlug as ons see.”
En ja, meneer die president, ek doen self iets hieraan. My huis is soos Fort Knox versterk, maar toe ek op straat aangeval was, was ek buite die huis, met motoriste wat wye draaie ry om nie die aanvallers wat in die straat in gemoker word raak te ry nie.
Hulle is mos beskermde wild.
10-07-2006, 05:18 AM #1085
Drama op vlug MN120
KAAPSTAD. – In nóg ’n vlugdrama by die Kaapstad- Internasionale Lughawe is getraumatiseerde passasiers een-een uit ’n omsingelde vliegtuig begelei nadat dit in die lug moes omdraai weens twee passasiers se oproerige gedrag.
Die twee verdagtes het op hul knieë langs die vliegtuig op die gras ’n ent van die aanloopbaan gesit terwyl polisielede hulle bewaak het.
Die meeste van die passasiers op vlug MN120 van Kulula.com het gisteraand veilig op die OR Tambo-lughawe by Johannesburg geland ná ’n vertraging van sewe uur.
Vlugte tussen Johannesburg en Kaapstad is gister erg vertraag weens die voorval.
Kapt. Dennis Adriao, nasionale polisiewoordvoerder, het gesê die passasiers het almal verklarings afgelê.
Die aanvanklike vlug het die Kaapstadse lughawe omstreeks 11:00 verlaat en het sowat ’n halfuur later weens “dreigemente” omgedraai.
Intussen is die polisie en nooddienste inderhaas na die toneel ontbied en ’n deel van die lughawe-ingang is afgesper, maar geen vertrek- of aankomsale is gesluit nie.
Adriao het gesê die twee oproerige mans, onderskeidelik 36 en 32 jaar oud, is op die lughawe in hegtenis geneem. Hulle kan nog nie geïdentifiseer word nie omdat hulle nog nie in die hof verskyn het nie.
“Die twee is in terme van die Burgerlugvaartwet in hegtenis geneem en daar is met ’n volle ondersoek begin. Die verdagtes sal in hegtenis bly.”
Volgens Adriao dui voorlopige ondersoeke aan dat die voorval nie ’n kaping was nie, maar eerder een van ontwrigtende gedrag.
In ’n soortgelyke voorval is ’n Zimbabwiër, mnr. Tinashe Rioga, in Junie in hegtenis geneem omdat hy na bewering ’n SAL-vlug met ’n spuitnaald wou kaap. Mnr. Stuart Cochran, bemarkingsbestuurder van Comair – operateur van die betrokke Kulula.com-vliegtuig – het gistermiddag bevestig daar was 151 passasiers en 6 bemanningslede aan boord.
“Daar is steeds (gistermiddag) traumaberaders by die lughawe wat passasiers bystaan wat berading benodig,” het hy gesê.
Een van die passasiers, mnr. Shawn Townsend (27), en sy suster, me. Lisa Townsend van Durbanville, het ná die traumatiese vlug besluit om liewer in Kaapstad te bly.
Volgens mnr. Townsend is passasiers sowat 30 minute ná die vlug opgestyg het ingelig dat daar ’n probleem was.
“Daar is aangekondig dat die vliegtuig sou omdraai. Ek het gedog iemand het siek geraak, want een kind was naar. Later is ons ingelig dat twee passasiers dreigemente gemaak het.”
Me. Townsend het gesê passasiers het langer as ’n uur gewag vir die polisie om op te daag.
Hul bagasie is deurgesoek en hulle is vir berading gestuur.
Die Townsends het nie die dreigemente gehoor nie.
Die twee verdagtes was gistermiddag kort ná eenuur die eerstes wat, met hande agter die rug geboei, deur polisielede van die vliegtuig begelei is. Snuffelhonde was ook op die toneel. Hierna is passasiers een-een van die vliegtuig gebring.
Die twee verdagtes is later na die polisiekantoor op die lughawe geneem.
Mnr. George Uriese, hoofbestuurder van die lughawe, het gister op ’n nuuskonferensie gesê hulle neem alle dreigemente ernstig op, “selfs al is dit ’n grap”.
Volgens die uitvoerende hoof van Kulula.com, mnr. Gidon Novick, het Kulula, ’n filiaal van British Airways (BA), opdrag gekry om beslis geen kanse te waag met die veiligheid van dié lugdiens se bemanning en passasiers nie.
Volgens hom word selfs ’n argument met sy bemanning as ’n bedreiging beskou.
Novick het ook gesê WP-ondersteuners sal vandag ondanks die voorval steeds betyds in Gauteng wees om die Curriebeker-halfeindstryd teen die Blou Bulle te sien.
“Dié manne gaan dalk weens die aangepaste vertrektye effens later in Johannesburg aankom, maar hulle sal beslis betyds wees vir die afskop.”
10-07-2006, 05:30 AM #1086
Agri vra kabinetspos teen misdaad
PRETORIA. – Die regering behoort dit sterk te oorweeg om nog ’n adjunkpresident of minister aan te stel wat spesifiek belas sal wees met misdaadvoorkoming.
Dít was ’n voorstel wat gister op Agri SA se jaarlikse kongres buite Pretoria gedoen is.
Mnr. Kiewiet Ferreira, voorsitter van Agri SA se nasionale wet- en ordekomitee, het gesê daar is nie een boer in die saal wat nie weet hoe gevaarlik die landboubedryf deesdae is nie. Produsente in ander lande met wie meegeding word, het die voordeel dat hulle nie met só ’n misdaadsituasie hoef rekening te hou nie.
Ferreira het na verskillende ondersoeke wat die afgelope agt jaar na die redes vir plaasaanvalle gedoen is, verwys. Daar is onder meer bevind dat in die meeste gevalle die motiewe vir plaasaanvalle misdaad was, meestal roof.
Tog is daar in baie van die gevalle gevind dat rassehaat ook ’n rol kan speel.
10-07-2006, 05:32 AM #1087
Eisbedrog daal met byna R76 miljoen
Die waarde van vals eise wat in die eerste helfte van vanjaar by die lewensversekeringsbedryf ingedien is, het met byna R76 miljoen van R175,2 miljoen tot R99,5 miljoen afgeneem vergeleke met die eerste ses maande van verlede jaar.
Die afname in eisbedrog in die tydperk Januarie tot Junie vanjaar is verblydende nuus nadat vals eise verlede jaar met 40% toegeneem het, sê me. Lerato Mametse, kommunikasiebestuurder van die Vereniging van Lewensversekeraars (LOA).
Terwyl eise ter waarde van R99,5 miljoen in die eerste ses maande van vanjaar weens bedrog of ander onreëlmatighede geweier is, het lewensversekeringsmaatskappye in dieselfde tydperk eise ter waarde van R70,9 miljard uitbetaal, ’n toename van 7% in vergelyking met dieselfde tydperk verlede jaar.
Lewensversekeringsmaatskappye se bedryf is in hoofsaak gemik op die betaling van eise, maar streng onderskrywings- en eisoorwegingsprosesse is soms nodig.
Die lewensversekeringsbedryf het in die eerste helfte van vanjaar ’n opvallende afname in die betrokkenheid van tussengangers by vals eise waargeneem, sê Mametse.
Tussengangers was by net 105 gevalle van oneerlike eise betrokke. Dié eise het byna R500 000 beloop. In die ooreenstemmende tyd verlede jaar is drie keer soveel oneerlike eise, van R4,4 miljoen, aangemeld.
Terwyl dit lyk of die voorkoms van eisbedrog in die algemeen aan die afneem is, is die nie-openbaarmaking van wesenlike besonderhede steeds ’n groot kwelling vir die bedryf.
Lewensversekeraars het in die eerste helfte van vanjaar 682 eise ter waarde van R68,6 miljoen weens die nie-openbaarmaking van wesenlike besonderhede geweier. Polishouers het in dié gevalle in gebreke gebly om belangrike inligting oor ’n mediese toestand soos kanker of lewenstyl te verskaf. Lewensversekeraars het in die eerste helfte van verlede jaar 763 eise weens die nie-openbaarmaking van wesenlike besonderhede verwerp. Die totale bedrag van laasgenoemde was R55,2 miljoen, heelwat minder as in die ooreenstemmende tyd vanjaar.
In die eerste helfte van vanjaar het die bedryf 437 gevalle van wanvoorstellings ter waarde van R18,9 miljoen aangemeld teenoor die 476 gevalle ter waarde van R95,8 miljoen in die eerste ses maande van verlede jaar.
Eise waarby vals dokumentasie betrokke was, het van R18,2 miljoen in die eerste helfte van verlede jaar tot R10,1 miljoen in die eerste ses maande van vanjaar afgeneem, hoewel die getal gevalle byna verdubbel het, sê Mametse.
10-08-2006, 01:39 AM #1088
Oud-lede sê nee vir Nqakula
Vir geen geld ter wêreld nie.
Só het oudpolisielede en -regslui die afgelope week ge-reageer op die jongste plan om Suid-Afrika van misdaad te red: om kenners terug te lok na die polisie, vervolgingsgesag en regbank.
Die polisie en howe is “so ’n patetiese burokrasie” dat dit ’n “wonderwerk” sal kos om die misdaadkrisis te stuit, het voormalige staatsamptenare die afgelope week gesê.
Die jongste voorstel kom te midde van broeiende woede in die polisie oor die soveelste herstruktureringsplan wat die afgelope maand in Gauteng in werking gestel is. Dit behels dat spesialiseenhede ontbind word en dit sal teen volgende jaar landwyd van krag wees.
“Die ouens met jare se ervaring gaan by die polisiekantore net so in die system verdwyn. Jy sal voortaan ’n groter kans hê om die Lotto te wen as om oor moord of roof in hegtenis geneem te word,” het ’n senior polisieman aan die Oos-Rand die afgelope week oor die herstruktureringsplan gesê.
En hiervoor sien die oudpolisielede nie kans nie. Hulle sê die polisiebestuur moet eerder “ ’n vars blik kry op korrupsie, wanadministrasie en swak prioritisering” in die diens.
“In die huidige polisiediens kom die bekamping van misdaad erg tweede en is interne politiek en swak dissipline aan die orde van die dag. Dit is ’n sirkus,” het ’n oudpolisieman gesê.
Die polisie se jongste plan is ’n poging om basiese dienslewering aan plaaslike gemeenskappe te verbeter deur spesialisspeurders in polisiekantore te ontplooi. Maar daar is baie ongelukkigheid oor die wyse waarop die eenhede teen ernstige geweldmisdaad (EGM) en gesinsgeweld, kinderbeskerming en seksuele misdrywe (GKS) ontbind is.
Volgens ’n senior polisielid in Johannesburg gaan twee EGM-speurders in een polisiekantoor weinig verskil maak aan moord-en-roofstatistieke: “Die EGM se krag was juis in dié groep se ervaring.”
Om te midde van herstrukturering oudpolisielede te probeer teruglok, is futiel. Die oudlede sê dít is juis een van die redes waarom hulle die diens verlaat het.
“Ons is oorgesien vir bevordering en die mense op grondvlak is peanuts betaal. Ek is gewis nie weer lus vir die drama nie. Ek is moeg vir die mooi praatjies en leë beloftes. Hulle het nie tóé na ons gekyk nie, hoekom sal hulle dit nou doen?” het ’n oudlid gesê.
Onder die oudregslui is daar ook nie hoop dat hulle die vervolgingsgesag sal help nie.
Oudlanddros Len Kotzé, wat teruggebring is om die Waterkloof-4 te verhoor, sê dié plan om kenners terug te lok, is “paniekerige optrede om krisisbestuur toe te pas. Die probleem is die opleiding van onervare mense en daar is nie ’n korttermyn-oplossing hiervoor nie.”
Oudaanklaers, soos me. Heidi Barnard, sê sy “sit nie weer haar voete in ’n hofgebou nie” omdat die werkomstandighede net te sleg is. Sy sê ’n handjie vol kundiges sal nie ’n stelsel regruk waar onervare staatsaanklaers beskuldigdes nie behoorlik kan aankla nie.
Minister Charles Nqakula en sakeleiers, wat die afgelope week die soveelste keer vergader het om planne te beraam om die misdaadvlak te laat daal, sal eerder kundige polisielede verloor weens die jongste herstruktering as om daarin te slaag om kenners terug te lok.
“Dit is ’n grap. Ek gaan vandag vir my eerste werkonderhoud – ek het nou genoeg gehad van dié k*k,” het ’n Wes-Randse speurder met meer as tien jaar ervaring gesê.
10-08-2006, 01:54 AM #1089
Bloedjong straatkinders moor vir ’n paar ou skoene Druk artikel
’n Paar skoene van sy vriendin en ’n kospakkie wat heel moontlik leeg was.
Dit is waarvoor ’n voormalige jokkie die afgelope week vermoor is deur ’n groep straatkinders, almal dertien of veertien jaar oud. Mnr. Quinton Boudell (52) en sy vriendin, Deborah (Debbie) Fleischman (42), is aangeval toe hulle ná ’n kuiertjie in ’n kroeg huis toe gestap het.
Hulle was net ’n paar blokke van die huis af toe hulle oorval is. Hulle het pas die kroeg verlaat en het in Kaapweg, een van Port Elizabeth se besigste strate, gestap.
“Ons het altyd gesorg dat ons in ’n helder verligte omgewing stap, maar dié keer het dit nie gehelp nie.
“Ek het nie eens ons aanvallers gesien of gehoor kom nie.
“Ons het nog so rustig gestap toe ek skielik voel hoe iemand my gryp en teen die venster van ’n winkel vasdruk. My aanvaller het heel rustig my bril afgehaal en dit op die grond neergesit. Toe ek probeer om dit op te tel, het hy my vingerswaaiend gemaan om dit nie te doen nie.
“Ek kon vaagweg sien dat iemand ook vir Quinton beetgehad het, maar ek kon nie eintlik sien wat aangaan nie. Gelukkig het die geweld waarmee ek teen die venster vasgedruk is die alarm laat afgaan en ons aanvallers het gou die aftog geblaas.
“Ek het na Quinton gegaan en sy kop in my hande vasgehou waar hy op die grond gelê het. Ek kon sien iets is verkeerd, maar daar was geen bloed nie en ek het nie geweet hy is met ’n mes gesteek nie.
“Quinton het sewe keer asemgehaal voordat hy met sy kop in my hande gesterf het. Ek het sy oë probeer toedruk, maar kon dit nie regkry nie,” vertel Fleischman.
Die alarm het gesorg dat lede van die Atlas-veiligheidsmaatskappy gou op die toneel was. Hulle het Fleischman by haar vriend weggevat en sy oë toegedruk.
“Eers toe die veiligheidswagte daar aangekom het, het ek gesien Quinton is met ’n mes gesteek. Die mes se lem het Quinton se hart deurboor.
“Ons aanvallers was jonk, maar hulle het koel en kalm opgetree. Hulle het nie eens probeer om ons selfone of Quinton se beursie te steel nie. Dit was eintlik so sinloos,” sê Fleischman.
Vier straatkinders, drie meisies en ’n seun, het Vrydag in die hof verskyn op ’n klag dat hulle Boutell vermoor het.
10-08-2006, 01:57 AM #1090
Oud-soldate in hegtenis
Altesame 366 oud-soldate, onder wie ’n groot aantal oud-Apla-lede, asook gewese oud-soldate van die ou Suid-Afrikaanse Weermag (SAW), is Vrydag by Emanguze in die verre noorde van KwaZulu-Natal in hegtenis geneem.
Die mans was glo op pad na Mosambiek om “militêre opleiding” te ontvang.
Intussen het nog sowat 800 mans, onder wie ook verskeie oud-Apla-lede, werklose soldate afkomstig uit die ou SAW en nuwe voornemende rekrute wat daarop aandring om by die SANW geïntegreer te word, tot gistermiddag laat by die Onverwag-grenspos na Swaziland by Pongola saamgedrom.
Die groep het glo daarop aangedring om met mnr. Mosiuoa Lekota, minister van verdediging, te praat en is deurgaans deur ’n groot aantal polisielede dopgehou.
Hoewel die polisie nie veel oor die inhegtenisnemings van die eerste groep by Emanguze bekend wou maak nie, het Rapport betroubaar verneem die mans sou na bewering na Mosambiek reis waar hulle “militêre opleiding” in “ ’n geheime kamp in die bos” sou ontvang.
Wat hulle met die beweerde opleiding sou doen, en wie dit sou aanbied, is nog nie bekend nie.
Die groep het in busse, wat vooraf in Eshowe gehuur is, na die Falazela-grenspos by Mosambiek gereis.
Hulle is egter verkeerdelik by die Emanguze-sportterrein, sowat 15 km van die grenspos af, afgelaai en is daarna deur die polisie op aanklagte van onwettige samedromming in hegtenis geneem toe hulle na die grenspos probeer loop het.
Hulle is na verskeie polisieselle in die gebied geneem waar hulle deur lede van die polisie se misdaadintelligensie-eenheid, asook die Nasionale Intelligensie-agentskap (NIA) ondervra is.
Sr.supt. Vishnu Naidoo, nasionale woordvoerder van die polisie, het gister bevestig dat die mans in hegtenis geneem is en dat hulle môre op aanklagte van onwettige samedromming in die hof sal verskyn.
“In dié stadium is dit nog onbekend waarom hulle na Mosambiek wou reis nie.
“Tot dusver wil dit egter voorkom asof hulle met ’n moontlike werkverskaffingslenter gevang kon gewees het.”
Naidoo wou nie bevestig of die mans vir militêre opleiding na Mosambiek sou gaan nie.
Hy het wel bevestig dat “ ’n groot groep” mans wat werk soek, onder wie ook oud-soldate, by die Onverwag-grenspos by Pongola saamgedrom het.